Дейл Г. Ренлънд

Да променим своето поведение и да се върнем на „правия път“ са част от покаянието, но само част. Истинско покаяние означава да обърнем сърцето и волята си към Бог и да се отречем от греха. Както се казва в Йезекиил, да се покаем означава „да се отвърн(ем) от греха си и постъпи(м) законно и праведно; … върн(ем) залога… постъпв(аме) според повеленията на живота и не върш(им) неправда“. …


Истинското покаяние трябва да включва вяра в Господ Исус Христос, вяра, която да ни променя, вяра, че Той може да ни прощава, и вяра, че Той ще ни помага да избягваме повече грешки. Такъв вид вяра помага на Неговото Единение да действа в живота ни. Когато „разбираме впоследствие“ и „се обръщаме“ с помощта на Спасителя, можем да чувстваме надежда в Неговите обещания и радостта на опрощението. Без Изкупителя, присъщите надежда и радост се изпаряват и покаянието се превръща в просто нищожна промяна в поведението. Но чрез упражняване на вяра в Него, ние се обръщаме към Неговата способност и желание да опрощава греха. …


Вместо да намираме извинения, нека да избираме да се покайваме. Чрез покаянието, можем да идваме на себе си, както блудният син в притчата, и да размишляваме върху вечния принос на нашите дела. Когато разбираме как нашите грехове могат да оказват влияние на нашето вечно щастие, не само се разкайваме истински, но и се опитваме да ставаме по-добри. …


Фактът, че можем да се покайваме е добрата новина на Евангелието! Вината може да бъде „премахната“. Можем да бъдем изпълнени с радост, да получим опрощение на греховете ни и да имаме „спокойна съвест“. Можем да бъдем освободени от чувството на отчаяние и от оковите на греха. Можем да бъдем изпълнени с изумителната светлина на Бог и да не бъдем „повече измъчван(и)“. Покаянието е не само възможно, но и радостно, поради нашия Спасител.


[„Покаяние: радостен избор“, обща конференция, октомври 2016 г.](https://www.churchofjesuschrist.org/study/general-conference/2016/10/repentance-a-joyful-choice?lang=bul)


